Monitor (novine)
Nedeljnik "Monitor" pokrenut oktobra 1990. godine u tadašnjem Titogradu ( Podgorica ), glavni osnivač crnogorski univerzitetski profesor Miodrag Perović, te grupa intelektualaca i biznismena proturežimski orijentiranih u odnosu na tadašnju zvaničnu politiku i većinski nastrojenu javnost Crne Gore koja je slijedila politiku službenoga Beograda. "Monitor" se suprotstavio ratnoj politici i ideji Velike Srbije, mržnji, te politici nacionalne i kulturne asimilacije Crnogoraca. Zbog toga su članovi redakcije trpjeli velike pritiske, uključujući bacanje bombi na poslovne prostorije i hapšenja. U ranim 1990-im "Monitor", iako malotiražan, bio je veoma uticajan i citiran u zemljama regiona i širom svijeta. Najznačajniji autori u "Monitoru" su bili novinari Miodrag Vukmanović, Vladimir Jovanović i Željko Ivanović. U nedeljniku surađivali i bosanski autori Zlatan Čabarabdić, Miljenko Jergović i Marko Vešović. Nedeljnik "Monitor" se danas retrospektivno smatra temeljem crnogorskog nezavisnog novinarstva.